واحید علیاکبروف
واحید عَلَکبَروو (لاتین الیفبادا. Vahid Yusuf oğlu Ələkbərov، روسجا. BarиT ЮcyфoBич AлekпepoB، اینگیلیسجه. Vagit Yusifovich Alekperov ، دوغوم گونو. 1950 سپتامبری نین بیرینجی گونو باکی دا) بیر آذربایجان جومهوریتیلی - روسیه لی ایش آدامی دیر. روسیه نین ان بؤیوک نفت کومپانیلارینین بیریسی، لوکاویل شیرکتی نین باشقانی دیر. فوربس درگی سی نین وئردیگی بیلگیلره گؤره 12.3 میلیارد دولار وار ایله دونیانین 114جو پوللو آدامی دیر.
یاشامی[دَییشدیر]
واحید عَلَکبَروو 1 سپتامبر 1950-جی ایلده باکی نین او واختکی رازین قصبهسینده آنادان اولموشدور. آتاسی یوسیف عَلَکبَروو موسلمان آذربایجانلی، آناسی ایسه روس کازاک (کوزاک؟) طایفهلاریندان اولان تاتیانا فیودروونا اورتودوکس ایدی.
اَمَک چالیشماسینا مَشَدی عزیز بَیوو (Məşədi Əzizbəyov) آدینا آزَربایجان نفت و شیمی انستیتوتوندا (ایندیکی نفت آکادمیاسی) تحصیل آلدیغی واخت "کاسپروم نفت" موسیسهسینین 2 نؤمرهلی موهندیس-تکنولوژی خیدمتینده نفت و قاز محصوللاری اوزره اوپراتور کیمی باشلایان عَلَکبَروو ، شوروی نفت و قاز صنایع باخانی نین یاردیمچیسی، داها سونرا باخانین بیرینیجی یاردیمچیسی اولوب. 1991-جی ایلین سونوندا پرم، وولقوقراد و ماژیسکی فابریکالاری ایله لانقنپاسنفتقاز (Lanqenpasneftqaz) ، اوراینفتقاز( Urayneftqaz) و کوقالیمنفتقاز (Koqalımneftqaz) (سونرادان بو اوچ شیرکتین باش حرفلری "لوک اویل، LUKoyl" شیرکتینین آدینا چئوریلدی 1000 ) آراسیندا موقاویلهنین ایمضالانماسینا ناییل اولاراق، روسیه ده ایلک نفت کونسرسیومو یارادیب. 1993-جی ایلدن ایندیه دک لوک اویل شیرکتینه باشقانلیق ائدیر. "شرف علامتی" و دوستلوق علامتلری، "باتی سیبری نین درینلیکلرینین اؤیرنیلمهسی و نفت-قاز توپلوسو نون گلیشدیرمه سینه گؤره" میدالی ایله تلتیف اولونوب، ایقتیصاد بیلیملری دوکتورودور. او، دونیادا رسمن میلیاردر کیمی تانینان تکجه آذربایجانلی(قوزئی) دیر. 2006-جی ایلده آمریکا-نین "فوربس" ژورنالینین ترتیب ائتدیگی دونیانین ان وارلی آداملارینین - 793 میلیاردرین لیستینده 37-جی یئری توتوب. عَلَکبَروون واری 12.3 میلیارد دولار حجمینده دَیَرلندیریلیر.
قایناق[دَییشدیر]
- اینگیلیسجه ویکیپدیا صفحهسی
azb_Arab azb_Arab azb_Arab azb_Arab azb_Arab azb_Arab azb_Arab